APERTURA NOVO PRAZO DE PRESENTACION DE INSTANCIAS EN RELACION AO PROCESO SELECTIVO PARA A PROVISIÓN DE TRES PRAZAS DE POLICIA LOCAL, GRUPO C, SUBGRUPO C1, CON CARÁCTER DE FUNCIONARIO DE CARREIRA (EXP.2014/02 PS)
ADMINISTRACIÓN LOCAL — Municipal — Nigrán (Persoal, oposicións, 16/03/2015)

Asunto: Proceso para a selección de tres prazas de policía local con carácter de persoal funcionario/a de carreira por oposición libre Expte. nº: 2014/02 ps Esta Alcaldía Presidencia con data 19 de febreiro de 2015 resolve a apertura dun novo prazo de presentación de instancias en relación proceso selectivo para a provisión de tres prazas de policía, grupo C, subgrupo C1, con carácter de funcionario/a de carreira, cuxas bases publicadas no BOP núm.152 do 08/08/2014 e convocatoria no BOE núm.219 do 09/09/2014, resolución que que se publica a seguir para o xeral coñecemento. “Asunto: Anuncio novo prazo de presentanción de instancias. Proceso selectivo de tres prazas de policía local con carácter de funcionario/a de carreira por oposición libre. Expte. nº: 2014/02 ps Nas ofertas de emprego público deste Concello correspondentes aos anos 2012 e 2013 recóllense tres prazas de funcionario/a de carreira de policía vacantes (para o exercicio 2012, publicada no BOP de Pontevedra núm.40 o 26/02/2013 e DOG núm.86 do 06/05/2013, e para o exercicio 2013, publicada no BOP de Pontevedra núm.5 do 09/01/2014 e DOG núm.7 do 13/01/2014). Con data 8 de agosto de 2014 no BOP núm.152 publícanse as bases da convocatoria para a provisión de tres prazas de funcionario/a de carreira de Policía polo sistema de oposición libre. Con data 9 de setembro de 2014 no BOE núm.219 publícase a convocatoria para a presentación de instancias do proceso de referencia, cuxo prazo comezou a contar dende o día seguinte ao da publicación e rematou o 29/09/2014 inclusive. Mediante sentenza do Tribunal de Xustiza Europeo do 13 de novembro de 2014 (C-416/13) declara: “Los artículos 2, apartado 2, 4, apartado 1, y 6 apartado 1, letra c), de la Directiva 2000/78/CE del Consejo, de 27 de noviembre de 2000, relativa al establecimiento de un marco general para la igualdad de trato en el empleo y la ocupación, deben interpretarse en el sentido de que se oponen a una normativa nacional, como la controvertida en el litigio principal, que fija en 30 años la edad máxima para acceder a una plaza de agente de la Policía Local.” Esta Alcaldía Presidencia, tendo en conta a fase na que se atopa o proceso para a provisión de tres prazas de policía, e que nas correspondentes bases publicadas o 08/08/2014 un dos requisitos xerais que debían acreditar os aspirantes (base cuarta, apartado 2) esixía “Superar os 18 anos de idade e non ter cumpridos os 36”, en aplicación do criterio interpretativo recollido na sentenza europea antes mencionada e no uso das facultades conferidas e conforme a normativa vixente, RESOLVE: PRIMEIRO.- Proceder a apertura dun novo prazo de presentación de instancias de vinte días naturais para aquelas persoas que no prazo da convocatoria publicada o 09/09/2014 no BOE núm.219 (prazo que comprendía desde o 10/09/2014 ao 29/09/2014) cumprían todos os requisitos establecidos nas bases agás o de “non ter cumpridos os 36 anos”. SEGUNDO.- Ordenar a publicación da presente resolución no BOP e o correspondente anuncio no BOE para a apertura do novo prazo de presentación de instancias. TERCEIRO.- Indicar que esta resolución pon fin á vía administrativa polo que contra a mesma cabe interpoñer potestativamente RECURSO DE REPOSICION, no prazo dun mes, ante o mesmo órgano que a dictou, ou interpoñer directamente RECURSO CONTENCIOSO-ADMINISTRATIVO ante o correspondente Xulgado do Contencioso-Administrativo ou Sala do Contencioso- Administrativo do Tribunal Superior de Xustiza de Galicia, segundo a distribución de competencias que se conten na lei 29/1998 do 13 de xullo, no prazo de dous meses a contar dende a notificación. Todo isto sen prexuízo de que poida exercitar, no seu caso, calquera outro recurso que estime procedente. Nigrán, 20 de febreiro de 2015.—O Alcalde, Alberto Valverde Pérez.